Beparwah is a Hindi pop album released on 2018. Music of Beparwah songs are composed by Sahaj. Beparwah album has 1 songs sung by ITI Shri Pareek. Listen to all songs in high quality & download Beparwah songs on Raaga.com
Youth Of Saharanpur Polisiehoof kap dronklappe - Misdaad - Republikein
Tuesday, May 26th, 13:51:07
Polisiehoof kap dronklappe
Ondersoek na geweld ‘vorder’
Denver Kisting – Lt.genl. Sebastian Ndeitunga, die nasionale polisiehoof, sê die meeste mense was dronk, wat beweer hulle is deur die polisie of weermag aangerand.
Gevolglik sukkel van dié mense om besonderhede van die beweerde aanval tydens Operasie Hornkranz te onthou en te verstrek, sê hy.
Ndeitunga het gistermiddag gesê in baie gevalle is dit polisiebeamptes wat nie aan diens was nie wat beweer hulle is deur hul kollegas aangerand.
Hoewel Operasie Hornkranz – ’n gesamentlike oefening deur die polisie en die weermag – ’n landswye veldtog was, is die bewerings oor geweld slegs in Windhoek gemaak, sê hy. “Ons regverdig geen geweld of aanranding nie,” het hy gesê.
Maar, maan hy, die polisie gaan ook geen geweld teenoor hulle duld nie.
Tot dusver is ses klagte by die polisie aanhangig gemaak, het hy gesê.
Ndeitunga het gister gesê hulle probeer hul bes om agter die kap van die bewerings van geweld teen beamptes te kom.
Volgens hom is van dié aantygings “wild”.
Hy sê hy het voor gistermiddag nog nie gehoor van bewerings dat die magte mans met oorbelle teiken nie.
Ndeitunga sê hy het die ondersoekspan beveel om hul ondersoek teen die einde van vandeesmaand af te handel.
Ndeitunga het gistermiddag aangekondig Operasie Hornkranz kom einde vandeesweek tot ’n einde.
Hy sê dié wending is nie weens die bewerings oor geweld nie.
Volgens hom was Operasie Hornkranz ’n reusesukses. Tydens die mees onlangse been van die veldtog is 599 verdagtes weens verskeie beweerde oortredings in hegtenis geneem.
Dit sluit ernstige sake soos moord en minder ernstige sake soos winkeldiefstal in, het hy gesê.
Die polisie het beslag gelê op 479 gevaarlike voorwerpe, wat vuurwapens insluit.
Ndeitunga sê hulle het ook op onwettige dwelms ter waarde van N$2,6 miljoen beslag gelê.
’n Nuwe misdaadbekampingsveldtog, Operasie Kalahariwoestyn, word dan van stapel gestuur.
Nege maande ná Avihe
Ndeitunga het gister toegegee die polisie kon nog geen deurbraak maak in die grumoord van die negejarige Avihe Ujaha nie.
Haar opgekapte lykie is sowat nege maande gelede in ’n rivierloop in die hoofstad gevind.
Haar aanvaller(s) is steeds op vrye voet.
Ndeitunga sê dié tipe ondersoeke word gekortwiek deur ’n gebrek aan kringtelevisiekameras in die hooftad.
Volgens hom krap hulle elke dag oor dié saak kop.
Só staan die Arandis-saak:
Die polisiehoof sê hulle beraadslaag tans met die kantoor van die aanklaer-generaal oor die vordering in die dubbele moordsaak.
Die klein gemeenskap van Arandis is onlangs tot in sy fondamente geskud met die moorde op mnr. Eckhart Mueller (72) en die 60-jarige mnr. Heimo Hellwig.
Hulle was onderskeidelik die direkteur en adjunkdirekteur van die Namibië Instituut van Mynbou en Tegnologie (Nimt).
Adj.komm. Edwin Kanguatjivi, die nasionale polisiewoordvoerder, het gister bevestig “’n persoon van belang” is steeds in aanhouding maar weens ’n ander beweerde misdaad en nie die moorde nie.
Ndeitunga sê hulle hanteer mense van belang in aanhouding in ooreenstemming met die vereistes van die Grondwet. “Ons sal binnekort ’n besluit neem – kla hulle aan of laat hulle vry. Maar ons beweeg in die regte rigting.”